Vindmøller på op til 250 metershøjde er måske på vej til Nordjylland. Miljøminister Ida Auken, og et stort flertal i Folketinget, mener, at hele ni steder i Nordjylland egner sig godt til at opstille kæmpe-vindmøllerne. Ud af de ni nordjyske områder er fem af dem placeret i Jammerbugt Kommuner, og det vækker langt fra tilfredshed hos alle parter. Udvalgsformand for teknik og miljø, Jens Chr. Golding, er i mod at placere vindmøllerne i for eksempel Store Vildmose og Sandmosen. Han siger til P4/Nordjylland, at kommunen både skriftligt og på møder har forklaret Miljøministeriet, at man ikke agter at sætte gang i arbejdet, der skal godkende de nu udpegede områder til at huse vindmøller. Han håber på, at ministeriet vil ændre holdning og acceptere andre steder at opstille vindmøller i kommunen.

Opsummering:
24 områder er udpeget som muligt hjemsted for nye kæmpe-vindmøller. Ni af dem ligger i Nordjylland.